Komisjoni määrus (EÜ) nr 2592/2001,

28. detsember 2001,

millega vastavalt nõukogu määrusele (EMÜ) nr 793/93 kehtestatakse teatavate prioriteetsete ainete tootjatelele ja importijatele täiendava teatamise ja lisakatsetuste nõuded

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. märtsi 1993. aasta määrust (EMÜ) nr 793/93 registreeritud kemikaalide ohtlikkuse hindamise ja kontrolli kohta, [1] eriti selle artikli 10 lõiget 2,

ning arvestades järgmist:

(1) Referentliikmesriigid on teatavate ohu hindamiseks vajalikke toiminguid nõudvate prioriteetsete ainete puhul vastavalt määrusele (EMÜ) nr 793/93 hinnanud tootjate ja importijate poolt nende ainete kohta esitatud teavet. Pärast nõupidamist asjaomaste tootjate ja importijatega on nad kindlaks teinud, kas ohu hindamiseks on vaja nõuda nendelt tootjatelt ja importijatelt lisateabe esitamist ja/või lisakatsetusi.

(2) Tootjad ja importijad on kontrollinud, kas on võimalik saada kõnesolevate ainete hindamiseks vajalikku teavet nende ainete endistelt tootjatelt või importijatelt kooskõlas määruse (EMÜ) nr 793/93 artikli 10 lõikega 5. Tootjad ja importijad, pidades nõu referentliikmesriikidega, on samuti kontrollinud, kas on võimalik asendada või piirata loomkatseid, kasutades muid meetodeid.

(3) Referentliikmesriigid on teatanud komisjonile vajadusest nõuda nende ainete tootjatelt ja importijatelt lisateavet ja lisakatsetusi.

(4) Referentliikmesriigid on esitanud komisjonile nõutavaid lisakatsetusi käsitlevad protokollid.

(5) Määruse (EMÜ) nr 793/93 artikli 12 lõikes 3 nähakse ette, et juhul kui ainet eraldi või valmistise koostises toodab või impordib mitu tootjat või importijat, võib edasisi katsetusi teha üks tootja/importija, kes toimib teiste asjaomaste tootjate või importijate nimel. Sellisel juhul tuleb teistel tootjatel või importijatel viidata tehtud katsetustele ja tasuda õiglane osa nende maksumusest.

(6) Käesoleva määruse sätted on kooskõlas määruse (EMÜ) nr 793/93 artikli 15 kohaselt asutatud komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Käesoleva määruse lisas loetletud ainete tootjad ja importijad, kes on esitanud teabe kooskõlas määruse (EMÜ) nr 793/93 artiklite 3, 4, 7 ja 9 nõuetega, koguvad teavet ja teevad katsetusi, mis on kindlaks määratud käesoleva määruse lisas, ning esitavad asjakohased tulemused referentliikmesriikidele.

Katsetused tehakse vastavalt referentliikmesriikide poolt kindlaksmääratud protokollidele.

Tulemused esitatakse lisas ettenähtud tähtaja jooksul.

Artikkel 2

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 28. detsember 2001

Komisjoni nimel

komisjoni liige

Margot Wallström

[1] EÜT L 84, 5.4.1993, lk 1.

--------------------------------------------------

LISA

| EINECSi nr | CASi nr | Aine nimetus | Referentliikmesriik | Vajalik katsetest saadav teave | Tähtaeg (kuud) alates käesoleva määruse jõustumise kuupäevast |

1 | 200–539–3 | 62–53–3 | Aniliin | D | Andmed aniliini moodustumise kohta kautšuki baasil valmistatud kemikaalidest | 9 |

Euroopa kautšukitööstuse suhtes representatiivsed andmed heitvette eraldumise ja heitvee töötlemise kohta | 9 |

Andmed atmosfääriheidete ja kautšukitööstuses kasutatavate heitõhu puhastamise meetodite kohta | 9 |

Mürgise toime selgitamine taimede fumigeerimise katsetega | 6 |

Pikaajalised mürgise toime katsed eelinkubeeritud setetega Lumbriculus variegatus' el ja Chironomus riparius' el | 6 |

Bioakumulatsioonikatsed eelinkubeeritud setetega Lumbriculus variegatus' el | 6 |

Katsed eelinkubeeritud mullaga, mis selgitavad aine mõju pinnasele Katsed eelinkubeeritud mullaga, mis selgitavad aine bioakumulatsiooni pinnases | Oleneb 3,4-dikloroaniliini mõju tegeliku katsetamise tulemustest (mõju pinnasele) ja katsetulemustest, mis on saadud aniliini sisaldavate setetega |

2 | 201–557–4 | 84–74–2 | Dibutüülftalaat | NL | Katsed mürgise toime kohta taimedele | 12 |

3 | 202–627–7 | 98–01–1 | 2-furüülaldehüüd | NL | Geenimutatsiooni katsed in vivo | 12 |

4 | 202–974–4 | 101–77–9 | 4,4'-metüleendianiliin | D | Pikaajalised mürgise toime katsed Lumbriculus variegatus' el | 6 |

5 | 204–211–0 | 117–81–7 | Bis(2-etüülheksüül)ftalaat | S | Uuringud mitme põlvkonna mageveekaladel | 18 |

6 | 204–825–9 | 127–18–4 | Tetrakloroetüleen | UK | Tetrakloroetüleeni ja trikloroäädikhapet puudutav EÜ keskkonnamonitooringu programm Vähemalt ühest kõrge trikloroäädikhappe sisaldusega kohast võetud mulla 14C-isotoopanalüüs trikloroäädikhappele sõrmejäljemeetodil Katsed, mis aitavad selgitada trikloroäädikhappe võimalikku tekkimist looduslikes tingimustes vähemalt ühest kohast võetud mullas ja sellest kohast lähtuva potentsiaalse ainevoo määramine | 18 |

7 | 214–604–9 | 1163–19–5 | Bis(pentabromofenüül)eeter | F/UK | Arengutoksilise toime uuringud | 3 |

Broomitustamise katsed: | |

— anaeroobne lagundamine, | 3 |

— fotolagundamine | 6 |

28päevane setete mürgise toime katsetamine Lumbriculus variegatus' el | 6 |

Taimekasvu katsed | 6 |

Reprotoksilise toime katsed vihmaussidel | 6 |

Respiratoorse funktsiooni pidurdamise katsed aktiveeritud mudaga | 6 |

8 | 231–152–8 | 7440–43–9 | Kaadmium | B | Aine lahustumise/transformeerumise selgitamine vees | 3 |

9 | 231–765–0 | 7722–84–1 | Vesinikperoksiid | FIN | 90päevane korduva inhalatsioonidoosi katse | 24 |

10 | 247–148–4 | 25637–99–4 | Heksabromotsüklododekaan | S | 90päevane korduva doosi katse mürgise toime selgitamiseks | 6 |

11 | 251–087–9 | 32536–52–0 | Difenüüleetri oktabroboderivaat | F/UK | 90päevane inhalatsioonikatse paljunemisorganite ja immunotoksilisuse parameetrite jälgimisega | 3 |

Broomitustamise katsed: | |

— anaeroobne lagundamine, | 6 |

— fotolagundamine | 18 |

või samaväärset teavet andvad katsed | |

28päevane setete mürgise toime katsetamine Lumbriculus variegatus' el | 6 |

Taimekasvu katsed | 6 |

Reprotoksilise toime katsed vihmaussidel | 6 |

Respiratoorse funktsiooni pidurdamise katsed aktiveeritud mudaga | 6 |

12 | 287–477–0 | 85535–85–9 | Alkaanid, C14–17-, kloro | UK | 28päevane setete mürgise toime katsetamine Lumbriculus variegatus' el | 6 |

28päevane mürgise toime katse surusääsklastel (Chironomus sp .) | 6 |

Pikaajaline taimekasvu katse | 6 |

Reprotoksilise toime katsed vihmaussidel | 6 |

--------------------------------------------------